


	Tämä asiakirja sisältää Twinrix Adult valmistetietojen hyväksytyn tekstin, jossa on korostettu edellisen menettelyn (EMEA/H/C/000112/WS2594/G) jälkeen valmistetietoihin tehdyt muutokset.

Lisätietoja on Euroopan lääkeviraston verkkosivustolla osoitteessa: https://www.ema.europa.eu/en/medicines/human/EPAR/twinrix-adult  





















LIITE I 

VALMISTEYHTEENVETO 


1.	LÄÄKEVALMISTEEN NIMI 

Twinrix Adult, injektioneste, suspensio, esitäytetty ruisku
Hepatiitti A- (inaktivoitu) ja hepatiitti B (rDNA) (HAB) -rokote (adsorboitu). 


2.	VAIKUTTAVAT AINEET JA NIIDEN MÄÄRÄT 

Yksi annos (1 ml) sisältää:

Hepatiitti A ‑virusta (inaktivoitua)1,2	720 ELISA-yksikköä
Hepatiitti B -pinta-antigeenia3,4 	20 mikrogrammaa

1Tuotettu ihmisen diploidi (MRC-5) soluissa
2Adsorboitu alumiinihydroksidiin (hydratoituun)	0,05 milligrammaa Al3+
3Tuotettu hiivasoluissa (Saccharomyces cerevisiae)
 rekombinantti DNA teknologian avulla
4Adsorboitu alumiinifosfaattiin	0,4 milligrammaa Al3+

Rokote voi sisältää neomysiinijäämiä. Neomysiiniä käytetään valmistusprosessissa (ks. kohta 4.3).
	
Täydellinen apuaineluettelo, ks. kohta 6.1.


3.	LÄÄKEMUOTO 

Injektioneste, suspensio.
Samea, valkoinen suspensio


4.	KLIINISET TIEDOT 

4.1	Käyttöaiheet 

Twinrix Adult on tarkoitettu käytettäväksi ei-immuuneilla aikuisilla ja 16 vuotta täyttäneillä nuorilla, joilla tarvitaan suoja sekä hepatiitti A:ta että B:tä vastaan.

4.2	Annostus ja antotapa 

Annostus 

- Annostus

Aikuisten ja 16 vuotta täyttäneiden nuorten annossuositus on 1 ml.

- Perusrokotusohjelma

Standardi Twinrix Adult -perusrokotussarja sisältää kolme annosta; ensimmäinen annetaan valittuna päivänä, toinen kuukauden kuluttua ja kolmas 6 kuukauden kuluttua ensimmäisestä annoksesta. 

Poikkeustilanteissa aikuisilla silloin, kun matkallelähtö on odotettavissa kuukauden kuluessa tai myöhemmin rokotussarjan aloittamisesta, mutta aikaa ei ole riittävästi, jotta tavanomainen 0, 1 ja 6 kuukauden rokotusohjelma voitaisiin toteuttaa, voidaan antaa kolmen rokotuksen sarja lihakseen päivinä 0, 7 ja 21. Käytettäessä tätä aikataulua suositellaan neljännen annoksen antamista 12 kuukauden kuluttua ensimmäisestä annoksesta.

Rokotusaikataulusuosituksesta tulee pitää kiinni. Perusrokotussarja on annettava alusta loppuun samalla rokotteella.

- Tehosteannos

[bookmark: _Hlk29817825]Pitkäaikaistietoja vasta-aineiden säilymisestä on enimmillään 20 vuoden ajalta Twinrix Adult ‑rokotuksen jälkeen (kts. kohta 5.1). Yhdistelmärokotteella annetun perusrokotussarjan jälkeen havaitut anti-HBs- ja anti-HAV-vasta-ainetitterit vastaavat monovalentin rokotteen antamisen jälkeen mitattuja tittereitä. Tehosterokotuksen yleiset ohjeet voidaan siten luoda monovalenteista rokotteista saatujen kokemusten perusteella. 

Hepatiitti B

Hepatiitti B ‑rokotteen tehosteannoksen tarvetta terveillä henkilöillä, jotka ovat saaneet täyden perusrokotussarjan, ei ole selvitetty. Joissakin virallisissa rokotusohjelmissa on kuitenkin tällä hetkellä suositus hepatiitti B ‑rokotteen tehosteannoksesta, ja sitä tulee noudattaa.

Joissakin henkilö- ja potilasryhmissä, jotka altistuvat HB-virukselle (esim. hemodialyysi- tai immuunivajauspotilaat), on harkittava varotoimena suojaavan vasta-ainetason  10 IU/l varmistamista.

Hepatiitti A

Toistaiseksi ei varmasti tiedetä, tarvitsevatko hepatiitti A ‑rokotukseen reagoineet immunokompetentit henkilöt suojaksi tehosteannoksia, koska immunologinen muisti voi korvata mitattavissa olevien vasta-ainepitoisuuksien puuttumisen. Tehosterokotusohjeet perustuvat siihen olettamukseen, että suoja vaatii vasta-ainepitoisuuksia. 

Twinrix Adult -rokote voidaan antaa henkilöille, joille halutaan antaa tehosteannos sekä hepatiitti A:ta että B:tä vastaan. Vaihtoehtoisesti, tehosteannos voidaan antaa jommallakummalla monovalentilla rokotteella henkilöille, jotka ovat aikaisemmin saaneet Twinrix Adult -rokotuksia. 

Antotapa 

Twinrix Adult annetaan lihakseen, mieluiten olkavarteen (m. deltoideus). 

Trombosytopeniaa sairastaville tai verenvuotohäiriöistä kärsiville potilaille pistos voidaan antaa poikkeuksellisesti ihon alle. Tällöin seurauksena saattaa kuitenkin olla suboptimaalinen immuunivaste rokotteelle (ks. kohta 4.4).

4.3	Vasta-aiheet 

Yliherkkyys vaikuttaville aineille tai kohdassa 6.1 mainituille apuaineille tai neomysiinille.

Yliherkkyys aiemmin annetulle hepatiitti A- ja/tai hepatiitti B-rokotteelle. 

Twinrix Adult ‑rokotteen antamista kuten rokottamista yleensäkin tulee lykätä, jos potilaalla on akuutti vaikea kuumetauti.

4.4	Varoitukset ja käyttöön liittyvät varotoimet 

Erityisesti nuorilla saattaa rokotuksen jälkeen, tai jopa ennen, esiintyä pyörtymistä psykogeenisenä reaktiona neulanpistokselle. Toipumiseen voi liittyä useita neurologisia löydöksiä, kuten ohimeneviä näköhäiriöitä, tuntohäiriöitä ja toonis-kloonisia raajojen liikkeitä. Pyörtymisen aiheuttamien vammojen välttämiseksi on oltava asianmukaiset toimintavalmiudet.

Rokotettavalla saattaa rokotettaessa olla itämisvaiheessa oleva hepatiitti A tai hepatiitti B ‑infektio. Ei tiedetä, estääkö Twinrix Adult hepatiitti A:n ja B:n tällaisissa tapauksissa. 

Rokote ei suojaa muilta infektiotartunnoilta, esim. hepatiitti C:ltä tai hepatiitti E:ltä, ei myöskään muilta maksatulehduksia aiheuttavilta patogeeneiltä.

Twinrix Adult ‑rokotusta ei suositella altistuksenjälkeiseen profylaksiin (esim. neulanpistovammat).

Rokotetta ei ole tutkittu immuunivajauspotilailla. Perusimmunisaatiolla ei ehkä saavuteta riittävää anti-HAV- ja anti-HBs-vasta-ainetitteriä hemodialyysipotilailla ja henkilöillä, joiden vastustuskyky on heikentynyt. Nämä potilaat saattavat tarvita lisäannoksia. 

Lihavilla henkilöillä (BMI ≥ 30 kg/m2) immuunivasteen on hepatiitti A rokotteilla todettu alentuneen. Muutamissa tilanteissa immuunivasteen on hepatiitti B-rokotteilla todettu myös alentuneen. Riskitekijöitä ovat korkea ikä, miessukupuoli, lihavuus, tupakointi, antoreitti ja eräät taustalla olevat krooniset sairaudet. Serologisten testien suorittamista on harkittava henkilöillä, joilla suojaa antavaa vasta-ainetasoa ei ehkä saavuteta täydellisen Twinrix Adult -rokotesarjan jälkeen. Kuten muissakin tilanteissa, joissa vaste jää matalaksi tai jää tulematta, voidaan lisäannosten antamista harkita. 

Kuten kaikilla injisoitavilla rokotteilla, käsillä on aina oltava asianmukainen hoitovalmius ja seuranta harvinaisten anafylaktisten tapahtumien varalta. 

Koska intradermaalinen tai gluteaalilihakseen annettu injektio voi antaa suboptimaalisen rokotusvasteen, näitä antotapoja tulee välttää. Jos potilaalla on trombosytopenia tai vuotohäiriö, Twinrix Adult voidaan kuitenkin poikkeuksellisesti antaa ihon alle, koska lihaksensisäinen anto saattaa näillä henkilöillä aiheuttaa verenvuotoa (ks. kohta 4.2).  

Twinrix Adult ‑rokotetta ei missään tapauksessa saa antaa suoneen.

Kuten muillakin rokotteilla suojaava immuunivaste voi jäädä saavuttamatta joillakin henkilöillä. 

Tämä rokote sisältää alle 1 mmol natriumia (23 mg) per annos eli sen voidaan sanoa olevan ”natriumiton”.

Jäljitettävyys
Biologisten lääkevalmisteiden jäljitettävyyden parantamiseksi annetun valmisteen nimi ja eränumero tulisi kirjata selkeästi ylös.

4.5	Yhteisvaikutukset muiden lääkevalmisteiden kanssa sekä muut yhteisvaikutukset 

Tietoja Twinrix Adult ‑rokotteen samanaikaisesta antamisesta spesifisen A-hepatiitti‑immunoglobuliinin tai B-hepatiitti‑immunoglobuliinin kanssa ei ole. Annettaessa monovalenttia hepatiitti A ja hepatiitti B ‑rokotetta samanaikaisesti spesifisten immunoglobuliinien kanssa, ei vaikutusta serokonversioon kuitenkaan havaittu, mutta vasta-ainetitterit voivat jäädä matalammiksi.

Twinrix Adult ‑rokotteen antamista samanaikaisesti muiden rokotteiden kanssa ei ole spesifisesti tutkittu. Otaksuttavasti ei interaktioita havaita, jos käytetään eri ruiskuja ja eri injektiokohtaa.

Immunosuppressiohoitoa saavilla potilailla tai immuunivajauspotilailla riittävä vaste voi jäädä saavuttamatta.

4.6	Fertiliteetti, raskaus ja imetys 

Raskaus 

Twinrix Adultin vaikutuksia alkion/sikiön kehitykseen ja kuolleisuuteen sekä peri- ja postnataalikehitykseen ja kuolleisuuteen on tutkittu rotilla. Tutkimuksessa ei tullut ilmi mitään suoria tai epäsuoria vahingollisia vaikutuksia hedelmällisyyteen, raskauteen, alkion/sikiön kehitykseen, synnytykseen eikä postnataalikehitykseen.  

Twinrix Adultin vaikutuksia alkion/sikiön kehitykseen ja kuolleisuuteen sekä peri- ja postnataali- kehitykseen ja kuolleisuuteen ei ole tutkittu kliinisissä tutkimuksissa.

Kokemus Twinrix Adultin käytöstä raskauden aikana perustuu rajalliseen määrään raskauksia. Kokemukset eivät viittaa rokotteen aiheuttamiin haittavaikutuksiin raskauden aikana. Myöskään sikiön/vastasyntyneen lapsen terveyteen ei ole havaittu kohdistuneen haittavaikutuksia. Vaikka rekombinantti DNA teknologian avulla valmistetun hepatiitti B viruksen pinta-antigeenin ei odoteta aiheuttavan haittaa sikiölle tai haittaavan raskauden kulkua, on suositeltavaa lykätä rokotus synnytyksen jälkeen. Rokotus voidaan antaa raskauden aikana, jos ilmenee välitön, pakottava syy suojata äiti hepatiitti B- infektiota vastaan.       

Imetys 

Twinrix Adultin erittymisestä ihmisen äidinmaitoon ei ole tietoa, eikä Twinrix Adultin erittymistä eläinten äidinmaitoon ole tutkittu. Päätettäessä jatketaanko/lopetetaanko imettäminen, vai Twinrix Adult -rokotukset, on otettava huomioon rintaruokinnan hyödyt lapselle ja Twinrix Adult -rokotusten hyöty naiselle. 

4.7	Vaikutus ajokykyyn ja koneiden käyttökykyyn 

Twinrix Adult ei vaikuta lainkaan tai juurikaan ajokykyyn eikä koneiden käyttökykyyn.

4.8	Haittavaikutukset 

Turvallisuusprofiilin yhteenveto

Alla esitetty turvallisuusprofiili perustuu yhdistettyihin tietoihin yli 6000 henkilöltä, jotka saivat joko standardirokotussarjan 0, 1 ja 6 kuukauden kohdalla (n = 5683) tai nopeutetun rokotussarjan 0, 7 ja 21 päivän kohdalla (n = 320) Twinrix Adultin 0,1 ja 6 kuukauden standardirokotusohjelmalla yleisimmin raportoidut haittavaikutukset annosta kohti ovat kipu (37,6 %) ja punoitus (17,0 %).

Niissä kahdessa kliinisessä tutkimuksessa, jossa Twinrix Adultia annettiin päivinä 0, 7 ja 21, kerättyjä yleisiä ja paikallisia oireita raportoitiin samalla yleisyydellä kuin alla olevassa luokituksessa on esitetty. Neljännen annoksen jälkeen, joka annettiin 12. kuukaudella, systeemisten ja paikallisten haittavaikutusten ilmaantuvuus oli verrattavissa siihen ilmaantuvuuteen, joka havaitaan 0, 7 ja 21 päivinä suoritettujen rokotusten jälkeen.  

Vertailututkimuksissa todettiin, että Twinrix Adult ‑rokotuksen jälkeen kerättyjen haittatapahtumien yleisyys ei eroa monovalenttien rokotteiden antamisen jälkeen kerättyjen haittatapahtumien yleisyydestä.

Taulukko haittavaikutuksista

Yleisyys raportoidaan seuraavasti:
Hyvin yleiset:		( 1/10)
Yleiset:			(1/100 ja < 1/10)
Melko harvinaiset	( 1/1000 ja < 1/100)
Harvinaiset:		( 1/10000 ja < 1/1000)
Hyvin harvinaiset:	(< 1/10000)




	Elinjärjestelmä
	Yleisyys
	Haittavaikutus

	Kliiniset lääketutkimukset

	Infektiot
	melko harvinaiset
	ylähengitystieinfektio

	Veri ja imukudos
	harvinaiset
	lymfadenopatia

	Aineenvaihdunta ja ravitsemus
	harvinaiset
	ruokahaluttomuus

	Hermosto

	hyvin yleiset
melko harvinaiset
harvinaiset
	päänsärky
huimaus
heikentynyt tunto, tuntoharha

	Verisuonisto
	harvinaiset
	hypotensio

	Ruoansulatuselimistö 

	yleiset

melko harvinaiset
	maha-suolikanavan oireet, ripuli, pahoinvointi
oksentelu, vatsakipu*

	Iho ja ihonalainen kudos

	harvinaiset
hyvin harvinaiset
	ihottuma, kutina
urtikaria

	Luusto, lihakset ja sidekudos

	melko harvinaiset
harvinaiset
	lihaskipu
nivelkipu

	Yleisoireet ja antopaikassa todettavat haitat

	hyvin yleiset

yleiset



melko harvinaiset
harvinaiset
	injektiokohdan kipu ja punoitus, uupumus
injektiokohdan turvotus, injektiokohdan reaktiot (kuten verenpurkauma, kutina ja mustelma), huonovointisuus
kuume (≥ 37,5ºC)
influenssankaltainen tauti, vilunväristykset 

	Markkinoille tulon jälkeiset tiedot

	Seuraavia haittavaikutuksia on raportoitu joko Twinrixillä tai GlaxoSmithKlinen monovalenttisilla hepatiitti A tai B -rokotteilla. 

	Infektiot
	aivokalvontulehdus

	Veri ja imukudos
	trombosytopenia, trombosytopeeninen purppura

	Immuunijärjestelmä

	anafylaksia, allergiset reaktiot, anafylaktoidiset reaktiot mukaan lukien, seerumitaudin kaltainen tila

	Hermosto

	enkefaliitti, enkefalopatia, hermotulehdus, neuropatia, paralyysi, kouristukset 

	Verisuonisto
	vaskuliitti

	Iho ja ihonalainen kudos
	angioneuroottinen edeema, lichen planus, erythema mulfiforme 

	Luusto, lihakset ja sidekudos
	niveltulehdus, lihasheikkous

	Yleisoireet ja antopaikassa todettavat haitat
	injektiokohdan välitön kipu

	Lisäksi seuraavia haittatapahtumia on raportoitu ajallisessa yhteydessä rokotukseen monovalenttien hepatiitti A- ja/tai hepatiitti B-rokotteiden laajan käytön aikana. 

	Hermosto
	MS-tauti, myeliitti, kasvohalvaus, polyneuriitti kuten Guillain−Barrén oireyhtymä (nouseva paralyysi), optikusneuriitti.

	Yleisoireet ja antopaikassa todettavat haitat
	pistely ja polttava tunne


	Tutkimukset
	maksan toimintakokeiden epänormaalit arvot


* viittaa haittavaikutuksiin, joita on raportoitu kliinisissä tutkimuksissa lapsille tarkoitetulla lääkemuodolla 

Epäillyistä haittavaikutuksista ilmoittaminen
On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty–haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus 

Markkinoille tulon jälkeen on raportoitu yliannostustapauksia. Yliannostuksen jälkeen raportoidut haittatapahtumat olivat samanlaiset kuin normaaliannostuksen jälkeen.


5.	FARMAKOLOGISET OMINAISUUDET 

5.1	Farmakodynamiikka 

Farmakoterapeuttinen ryhmä: Hepatiittirokote, ATC-koodi: J07BC20.

Twinrix Adult on yhdistelmärokote, joka on valmistettu yhdistämällä bulkkivalmisteina puhdistettua inaktivoitua hepatiitti A ‑virusta (HA) ja puhdistettua hepatiitti B ‑viruksen pinta-antigeenia (HBsAg), jotka on erikseen adsorboitu alumiinihydroksidiin (hydratoituun) ja alumiinifosfaattiin.
HA-virus tuotetaan ihmisen MRC5-diploidisoluissa. HBsAg tuotetaan geenitekniikalla muunnelluissa hiivasoluviljelmässä selektiivisessä elatusaineessa.

Twinrix Adult saa aikaan immuniteetin HAV- ja HBV-infektiota vastaan aiheuttamalla spesifisen anti-HAV- ja anti-HBs-vasta-ainemuodostuksen.

Suoja hepatiitti A:ta ja B:tä vastaan kehittyy 2 ‑ 4 viikossa. Kliinisissä tutkimuksissa spesifejä humoraalisia vasta-aineita hepatiitti A:ta vastaan havaittiin noin 94 %:lla aikuisista kuukauden kuluttua ensimmäisen annoksen antamisesta ja 100 %:lla aikuisista kuukauden kuluttua kolmannen annoksen antamisesta (eli 7. kuukausi). Spesifejä humoraalisia vasta-aineita hepatiitti B:tä vastaan havaittiin noin 70 %:lla aikuisista ensimmäisen annoksen jälkeen ja noin 99 %:lla aikuisista kolmannen annoksen jälkeen.

Perusrokotussarjaa 0, 7. ja 21. päivinä annettavilla rokotuksilla sekä 12. kuukaudella annettavalla neljännellä rokotuksella tulee käyttää vain poikkeustapauksissa aikuisilla. Kliinisessä lääketutkimuksessa, jossa Twinrix Adultia annettiin tämän rokotusaikataulun mukaisesti, suojan antavat anti-HBV-vasta-ainetasot havaittiin 1 viikon kuluttua kolmannesta annoksesta 82 %:lla rokotetuista ja 5 viikon kuluttua 85 %:lla rokotetuista (toisin sanoen 1 ja 2 kuukauden kuluttua ensimmäisestä annoksesta) Suoja hepatiitti B:tä vastaan nousi 95,1 %:iin kolmessa kuukaudessa ensimmäisestä annoksesta.

Anti- HAV-vasta-aineiden seropositiivisuus oli 1, 2 ja 3 kuukauden kuluttua ensimmäisestä annoksesta 100 %, 99,5 % ja 100 %. Yhden kuukauden kuluttua neljännestä annoksesta kaikilla koehenkilöillä oli kehittynyt suojaavat anti-HBs-vasta-ainetasot ja kaikki todettiin seropositiivisiksi anti-HAV-vasta-aineiden suhteen. 

Eräässä kliinisessä tutkimuksessa suojaavia vasta-ainetasoja anti-HAV-vasta-aineita ja hepatiitti B:tä vastaan tutkittiin yli 40 vuotta täyttäneillä henkilöillä. Tutkittaville annettiin Twinrix Adultia 0, 1 ja 6 kuukauden rokotusohjelman mukaan ja suojaavia vasta-ainetasoja verrattiin arvoihin, joita saadaan kun hepatiitti A ja hepatiitti B rokotus annetaan monovalenttisella rokotteella eri käsivarsiin. 
Twinrix Adultilla suojaavat vasta-ainetasot hepatiitti B vastaan olivat 7. kuukauden kohdalla 92 % ja 48 kuukauden kohdalla 56 %. Vastaavat arvot olivat 20 mikrog vahvuisella monovalenttisella rokotteella 80 % ja 43 % ja 10 mikrog vahvuisella monovalenttisella rokotteella 71 % ja 31 %. Anti-HBs vasta-aineiden pitoisuudet pienenivät iän ja body mass indexin noustessa. Arvot olivat myös matalammat miehillä. Anti-HAV-vasta-aineiden suojaavat pitoisuudet olivat 97 % Twinrix Adultin jälkeen 7. ja 48. kuukauden kohdalla verrattuna pitoisuuksiin 99 % ja 93 % GlaxoSmithKlinen monovalenttisen hepatiitti A rokotteen jälkeen. Toisen lisensioidun monovalenttisen hepatiitti A rokotteen jälkeen pitoisuudet olivat oli 99 % ja 97 %. 

Koehenkilöt saivat lisäannoksen samaa rokotetta 48 kuukauden kuluttua perusrokotussarjan ensimmäisestä annoksesta. Suojaavia anti-HBV vasta-aineiden pitoisuuksia (≥ 10 mIU/ml) kehittyi kuukauden kuluttua tästä annoksesta 95 %:lle koehenkilöistä, jotka olivat saaneet Twinrix Adultia. 

Iältään 17−43-vuotiailla aikuisilla tehtiin kaksi pitkäaikaista kliinistä tutkimusta. Ensimmäisessä tutkimuksessa 18 henkilöltä oli arvioitavissa olevia näytteitä 20 vuoden kuluttua Twinrix Adult -perusrokotussarjasta. Anti-HAV seropositiivisuus oli 100% ja 94%:lla rokotetuista oli suojaavat anti-HBs-vasta-ainetasot. Toisessa tutkimuksessa 25 henkilöltä oli arvioitavissa olevia näytteitä 20 vuoden kuluttua Twinrix Adult -perusrokotussarjasta. Tässä tutkimuksessa anti-HAV-seropositiivisuus oli 96% ja suojaavat anti-HBs-vasta-ainetasot vastaavasti 92 %. 

5.2	Farmakokinetiikka 

Rokotteilta ei vaadita farmakokinetiikan arviointia.

5.3	Prekliiniset tiedot turvallisuudesta 

Yleisten turvallisuutta koskevien tutkimusten perusteella ei ei-kliinisissä tiedoissa ilmene mitään erityistä vaaraa ihmiselle.


6.	FARMASEUTTISET TIEDOT 

6.1	Apuaineet 

Natriumkloridi
Injektionesteisiin käytettävä vesi

Adjuvantit, ks. kohta 2.

6.2	Yhteensopimattomuudet 

Koska yhteensopimattomuustutkimuksia ei ole tehty, lääkevalmistetta ei saa sekoittaa muiden lääkevalmisteiden kanssa.

6.3	Kestoaika 

3 vuotta.

6.4	Säilytys 

Säilytä jääkaapissa (2°C − 8°C:ssä).

Ei saa jäätyä.

Säilytä alkuperäispakkauksessa. Herkkä valolle.

6.5	Pakkaustyyppi ja pakkauskoot 

1 ml suspensiota esitäytetyssä ruiskussa (tyypin I lasia), jossa männän tulppa (butyylikumia) ja kuminen kärkikorkki. 
Esitäytetyn ruiskun kärkikorkki ja kuminen männän tulppa ovat valmistettu synteettisestä kumista.

Pakkauskoot 1, 10 ja 25 neuloilla tai ilman neuloja

Kaikkia pakkauskokoja ei välttämättä ole myynnissä.

6.6	Erityiset varotoimet hävittämiselle ja muut käsittelyohjeet 

Varastoitaessa voi muodostua hienojakoinen valkoinen sedimentti ja kirkas, väritön pintakerros.

Rokote on saatettava käyttökuntoon ennen antoa. Käyttökuntoon saatettu rokote on ulkonäöltään tasainen, samea ja valkoinen.

Rokotteen käyttökuntoon saattaminen, jotta muodostuu tasainen, samea, valkoinen suspensio. 

Rokote saatetaan käyttökuntoon vaiheittain noudattamalla seuraavia ohjeita.
1. Pidä ruisku pystyasennossa käsi suljettuna.
2. Ravista ruiskua kääntämällä se useita kertoja ylösalaisin ja takaisin oikein päin.
3. Toista tätä liikettä voimakkaasti vähintään 15 sekunnin ajan.
4. Tarkista rokote uudestaan:
a) Rokote on valmis käytettäväksi, jos suspensio on tasainen, samea ja valkoinen – rokote ei ole kirkas.
b) Jos rokote ei vielä ole tasainen, samea, valkoinen suspensio – käännä ylösalaisin ja takaisin oikein päin vielä vähintään 15 sekunnin ajan – tarkista uudelleen. 

Ennen rokottamista, rokote tarkastetaan silmämääräisesti vierashiukkasten ja/tai fysikaalisten muutosten varalta. Jos jompaakumpaa havaitaan, rokotetta ei tule antaa.

Esitäytetyn ruiskun käyttöohje käyttökuntoon saattamisen jälkeen

	[image: A picture containing antenna

Description automatically generated]Sylinteri

Mäntä


Korkki
Luer Lock -adapteri



	Pidä kiinni ruiskun sylinteristä, ei männästä.
Poista ruiskun korkki kiertämällä vastapäivään.

Description automatically generated]Neulan kanta



	Neula kiinnitetään ruiskuun yhdistämällä neulan kanta Luer Lock -adapteriin ja kiertämällä neulaa neljänneskierros myötäpäivään, kunnes neula tuntuu kiinnittyvän ruiskuun.

Älä vedä ruiskun mäntää ulos sylinteristä. Jos mäntä irtoaa sylinteristä, älä anna rokotetta.




Hävitys
Käyttämätön lääkevalmiste ja jäte on hävitettävä paikallisten vaatimusten mukaisesti.


7.	MYYNTILUVAN HALTIJA 

GlaxoSmithKline Biologicals s.a.
rue de l'Institut 89
B-1330 Rixensart, Belgia


8.	MYYNTILUVAN NUMERO(T) 

EU/1/96/020/001
EU/1/96/020/002
EU/1/96/020/003
EU/1/96/020/007
EU/1/96/020/008
EU/1/96/020/009


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ 

Myyntiluvan myöntämisen päivämäärä: 20. syyskuuta 1996 
Viimeisimmän uudistamisen päivämäärä: 28. elokuuta 2006


10.	TEKSTIN MUUTTAMISPÄIVÄMÄÄRÄ 


Lisätietoa tästä lääkevalmisteesta on Euroopan lääkeviraston verkkosivuilla http://www.ema.europa.eu/.





























LIITE II 

A.	BIOLOGISTEN VAIKUTTAVIEN AINEIDEN VALMISTAJA JA ERÄN VAPAUTTAMISESTA VASTAAVA VALMISTAJA

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D. 	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ




A. 	 BIOLOGISTEN VAIKUTTAVIEN AINEIDEN VALMISTAJA JA ERÄN VAPAUTTAMISESTA VASTAAVA VALMISTAJA 

Biologisten vaikuttavien aineiden valmistajien nimi ja osoite

GlaxoSmithKline Biologicals s.a.
Parc de la Noire Epine 
Avenue Fleming 20 
1300 Wavre
Belgia


Erän vapauttamisesta vastaavan valmistajan nimi ja osoite 

GlaxoSmithKline Biologicals s.a., 
Rue de l’Institut 89, 
1330 Rixensart 
Belgia 


B.	 TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET 

Reseptilääke.

· Erän virallinen vapauttaminen

Direktiivin 2001/83/EC artiklan 114 mukaisesti erän virallinen vapauttaminen on suoritettava valtion laboratoriossa tai tähän tarkoitukseen osoitetussa laboratoriossa.


C.	MYYNTILUVAN MUUT EHDOT JA EDELLYTYKSET 

1. Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan Unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EC 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ 

1. Riskinhallintasuunnitelma (RMP)

Ei sovelleta.























LIITE III 

MYYNTIPÄÄLLYSMERKINNÄT JA PAKKAUSSELOSTE 

























A. MYYNTIPÄÄLLYSMERKINNÄT 


ULKOPAKKAUKSESSA ON OLTAVA SEURAAVAT MERKINNÄT
1 esitäytetty ruisku ilman neulaa
10 esitäytettyä ruiskua ilman neuloja
25 esitäytettyä ruiskua ilman neuloja
1 esitäytetty ruisku neulalla
10 esitäytettyä ruiskua 10 neulalla
25 esitäytettyä ruiskua 25 neulalla


1.	LÄÄKEVALMISTEEN NIMI

Twinrix Adult injektioneste, suspensio esitäytetyssä ruiskussa
Hepatiitti A- (inaktivoitu)  ja hepatiitti B (rDNA) (HAB) -rokote (adsorboitu)


2.	VAIKUTTAVA(T) AINE(ET)

1 annos (1 ml):
Hepatiitti A -virus (inaktivoitu)1,2	720 ELISA-yksikköä
Hepatiitti B -pinta-antigeeni3,4	20 mikrogrammaa

1Tuotettu ihmisen diploidi (MRC-5) soluissa
2Adsorboitu alumiinihydroksidiin (hydratoituun)	 0,05 milligrammaa Al3+
3Tuotettu hiivasoluissa (Saccharomyces cerevisiae)
  rekombinantti DNA teknologian avulla
4Adsorboitu alumiinifosfaattiin	 0,4 milligrammaa Al3+


3.	LUETTELO APUAINEISTA

Natriumkloridi
Injektionesteisiin käytettävä vesi


4.	LÄÄKEMUOTO JA SISÄLLÖN MÄÄRÄ

Injektioneste, suspensio esitäytetyssä ruiskussa

1 esitäytetty ruisku
1 annos (1 ml)

10 esitäytettyä ruiskua
10 x 1 annosta (1 ml)

25 esitäytettyä ruiskua
25 x 1 annosta (1 ml)

1 esitäytetty ruisku + 1 neula
1 annos (1 ml)

10 esitäytettyä ruiskua + 10 neulaa
10 x 1 annosta (1 ml)

25 esitäytettyä ruiskua + 25 neulaa
25 x 1 annosta (1 ml)


5.	ANTOTAPA JA TARVITTAESSA ANTOREITTI (ANTOREITIT)

Lue pakkausseloste ennen käyttöä
Lihakseen
Ravistettava ennen käyttöä


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

EXP: KK/VVVV


9.	ERITYISET SÄILYTYSOLOSUHTEET

Säilytä jääkaapissa 
Ei saa jäätyä
Säilytä alkuperäisessä pakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

GlaxoSmithKline Biologicals s.a.
Rue de l’Institut 89
B-1330 Rixensart, Belgia


12.	MYYNTILUVAN NUMERO(T)

EU/1/96/020/001 – 1 x 1 annoksen pakkaus ilman neulaa 
EU/1/96/020/002 -  10 x 1 annoksen pakkaus ilman neuloja
EU/1/96/020/003 – 25 x 1 annoksen pakkaus ilman neuloja
EU/1/96/020/007 – 1 x 1 annoksen pakkaus neulalla
EU/1/96/020/008 – 10 x 1 annoksen pakkaus 10:llä neulalla
EU/1/96/020/009 – 25 x 1 annoksen pakkaus 25:llä neulalla


13.	VALMISTAJAN ERÄNUMERO

Lot:


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Vapautettu pistekirjoituksesta


17.	YKSILÖLLINEN TUNNISTE – 2D-VIIVAKOODI 

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT 

PC
SN
NN




PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT:


1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)

Twinrix Adult injektioneste, suspensio
HAB rokote 
i.m.


2.	ANTOTAPA


3.	VIIMEINEN KÄYTTÖPÄIVÄMÄÄRÄ

EXP:


4.	ERÄNUMERO

Lot:


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ

1 annos (1 ml)


6.	MUUTA






























B. PAKKAUSSELOSTE 


Pakkausseloste: Tietoa käyttäjälle 

Twinrix Adult, injektioneste, suspensio esitäytetyssä ruiskussa
Hepatiitti A- (inaktivoitu) ja hepatiitti B (rDNA) (HAB) -rokote (adsorboitu)

Lue tämä pakkausseloste huolellisesti, ennen kuin saat tätä rokotetta, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin tai apteekkihenkilökunnan puoleen.
· Tämä rokote on määrätty vain sinulle, eikä sitä tule antaa muiden käyttöön.
· Jos havaitset haittavaikutuksia, käänny lääkärin tai apteekkihenkilökunnan puoleen. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan: 
1.	Mitä Twinrix Adult on ja mihin sitä käytetään
2.	Mitä sinun on tiedettävä, ennen kuin saat Twinrix Adultia
3.	Miten Twinrix Adult annetaan
4.	Mahdolliset haittavaikutukset
5.	Twinrix Adultin säilyttäminen
6.	Pakkauksen sisältö ja muuta tietoa


1.	Mitä Twinrix Adult on ja mihin sitä käytetään 

Twinrix Adult on rokote, jota käytetään aikuisille ja 16 vuotta täyttäneille nuorille kahden taudin, hepatiitti A:n ja hepatiitti B:n ehkäisyyn. Rokote vaikuttaa saamalla elimistössä aikaan suojan (vasta-ainetuotannon) näitä tauteja vastaan.

· Hepatiitti A: Hepatiitti A on tartuntatauti, joka voi vaikuttaa maksaan. Sen aiheuttaa hepatiitti A ‑virus. Hepatiitti A ‑virus voi tarttua ihmisestä toiseen ruoan ja juoman välityksellä tai uimalla jäteveden saastuttamassa vedessä. Hepatiitti A:n oireet alkavat 3 ‑ 6 viikon kuluttua viruskosketuksesta. Niitä ovat pahoinvointi (huono olo), kuume ja kipu ja kolotus. Muutaman päivän kuluttua silmänvalkuaiset ja iho voivat muuttua keltaisiksi (keltatauti). Oireiden vaikeusaste ja tyyppi voivat vaihdella. Pikkulapsilla ei keltaisuutta ehkä esiinny. Useimmat toipuvat täysin, mutta sairaus on yleensä niin vaikea, että se kestää noin kuukauden.

· Hepatiitti B: Hepatiitti B:n aiheuttaa hepatiitti B ‑virus. Se aiheuttaa maksan turpoamista (tulehdusta). Virusta on tartunnankantajan elimistön nesteissä kuten veressä, siemennesteessä, emätineritteessä tai syljessä.

Rokotus on paras tapa suojautua näiltä taudeilta. Mikään rokotteen aineosa ei aiheuta tartuntaa.


2.	 Mitä sinun on tiedettävä, ennen kuin saat Twinrix Adultia

Twinrix Adultia ei saa antaa, jos:
· olet allerginen 
          - vaikuttaville aineille tai tämän lääkkeen jollekin muulle aineelle (lueteltu kohdassa 6).
	- neomysiinille
Allergisen reaktion merkkejä voivat olla kutiava ihottuma, hengenahdistus ja kasvojen tai kielen turvotus.
· sinulla on aiemmin ollut allerginen reaktio jollekin hepatiitti  A- ja hepatiitti B‑rokotteelle. 
· sinulla on vaikea tulehdussairaus ja korkea kuume (yli 38 °C). Lievän infektion, kuten nuhakuumeen, ei pitäisi olla ongelma, mutta puhu asiasta ensin lääkärin kanssa.

Varoitukset ja varotoimet
Keskustele lääkärin tai apteekkihenkilökunnan kanssa ennen kuin saat Twinrix Adultia, jos:
· sinulla on ollut joitakin terveysongelmia aiemman rokotuksen jälkeen
· sinulla on sairaudesta tai lääkityksestä johtuva heikko immuunijärjestelmä 
· sinulla on verenvuotohäiriö tai mustelmataipumusta 

Pyörtymistä voi esiintyä (enimmäkseen nuorilla) pistoksena annettavan rokotuksen jälkeen, tai jopa ennen. Kerro lääkärille tai hoitajalle, jos olet pyörtynyt aikaisemman pistoksena annettavan rokotuksen yhteydessä.

Lihavilla henkilöillä vasteen on todettu jäävän huonoksi ja tästä syystä joillakin henkilöillä suoja hepatiitti A:ta vastaan on mahdollisesti jäänyt saavuttamatta. Heikko vaste rokotteelle on tavallisempi myös vanhuksilla, miehillä (ei niinkään naisilla), tupakoitsijoilla, lihavilla, pitkäaikaisesta sairaudesta kärsivillä tai tiettyä lääkitystä saavilla. Heikko vaste voi näillä potilailla tarkoittaa, että suoja hepatiitti B:tä vastaan jää saavuttamatta. Lääkärisi saattaa pyytää sinua verikokeisiin täydellisen rokotussarjan saatuasi. Tällä toimenpiteellä selvitetään, onko saavutettu suojataso riittävä. Lääkärisi neuvoo mahdollisten lisäannosten tarpeesta.

Muut lääkevalmisteet ja Twinrix Adult
Kerro lääkärille tai apteekkihenkilökunnalle, jos parhaillaan otat tai olet äskettäin ottanut tai saatat ottaa muita lääkkeitä.

Raskaus ja imetys
Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä tai apteekista neuvoa ennen kun saat tätä rokotetta.

Twinrix Adultin erittymisestä äidinmaitoon ei tiedetä. Rokotteen ei kuitenkaan odoteta aiheuttavan haittaa imeväiselle.

Twinrix Adult sisältää neomysiiniä ja natriumia
Kerro lääkärillesi, jos olet allerginen neomysiinille (antibiootti).
Tämä rokote sisältää alle 1 mmol natriumia (23 mg) per annos eli sen voidaan sanoa olevan ”natriumiton”.


3.	Miten Twinrix Adult annetaan 

Saat kaikkiaan kolme pistosta kuuden kuukauden aikana. Kukin injektio annetaan eri käynnillä. Ensimmäinen annos annetaan sovittuna päivänä. Loput kaksi annosta annetaan kuukauden ja kuuden kuukauden kuluttua ensimmäisestä annoksesta.

· Ensimmäinen annos:	sovittuna päivänä
· Toinen annos:	1 kuukauden kuluttua
· Kolmas annos:	6 kuukauden kuluttua ensimmäisestä annoksesta

Twinrix Adult voidaan antaa myös kolmena annoksena kuukauden kuluessa. Tätä rokotusohjelmaa voidaan käyttää vain aikuisilla, jotka tarvitsevat nopean suojan (esim. kaukomaille matkustavat). Ensimmäinen annos annetaan ennalta sovittuna päivänä. Loput 2 annosta annetaan 7 ja 21 päivän kuluttua ensimmäisestä annoksesta. Neljättä annosta suositellaan 12 kuukauden kuluttua.

· 1. annos:	sovittuna päivänä
· 2. annos:	7 päivää myöhemmin
· 3. annos: 	21 päivän kuluttua ensimmäisestä annoksesta 
· 4. annos: 	12 kuukauden kuluttua ensimmäisestä annoksesta

Jos tarvitaan lisäannoksia tai tehosterokotus, lääkäri kertoo siitä.

Kuten kohdassa 2 on esitetty, heikko vaste rokotteelle on tavallisempi vanhuksilla, miehillä (ei niinkään naisilla), tupakoitsijoilla, lihavilla, pitkäaikaisesta sairaudesta kärsivillä tai tiettyä lääkitystä saavilla. Heikko vaste voi näillä potilailla tarkoittaa, että suoja hepatiitti B:tä vastaan jää saavuttamatta. Lääkäri saattaa pyytää sinua verikokeisiin täydellisen rokotussarjan saatuasi. Tällä toimenpiteellä selvitetään onko saavutettu suojataso riittävä. Lääkärisi neuvoo mahdollisten lisäannosten tarpeesta.        

Jos sinulta jää sovittu rokotuskerta väliin, sovi lääkärin kanssa uudesta käynnistä.

Huolehdi siitä, että saat koko kolmen pistoksen rokotussarjan. Muutoin rokotussuoja voi jäädä vaillinaiseksi.

Lääkäri antaa Twinrix Adult ‑rokotuksen pistoksena olkavarsilihakseen. 

Rokotetta ei pidä antaa (syvälle) ihoon tai pakaralihakseen, sillä vaste voi olla huonompi. 

Rokotetta ei saa koskaan antaa laskimoon.

Jos sinulla on kysymyksiä tämän rokotteen käytöstä, käänny lääkärin tai apteekkihenkilökunnan puoleen.


4.	Mahdolliset haittavaikutukset 

Kuten kaikki lääkkeet, tämäkin rokote voi aiheuttaa haittavaikutuksia. Kaikki eivät kuitenkaan niitä saa.

Seuraavia haittavaikutuksia voi esiintyä: 

Hyvin yleiset (kerran tai useammin kuin kerran 10 rokotuksen jälkeen): päänsärky, injektiokohdan kipu ja punoitus, väsymys.

Yleiset (harvemmin kuin kerran 10 rokotuksen jälkeen): ripuli, pahoinvointi, injektiokohdan turvotus, mustelmat tai kutina, huonovointisuus.

Melko harvinaiset (harvemmin kuin kerran 100 rokotuksen jälkeen): huimaus, oksentelu, vatsakipu, lihassärky, ylähengitystieinfektio, kuume 37,5ºC tai enemmän.

Harvinaiset (harvemmin kuin kerran 1000 rokotuksen jälkeen): suurentuneita imusolmukkeita niskassa, kainalokuopassa tai nivuksissa (lymfadenopatia), iho ei reagoi kipuun tai kosketukseen (hypoestesia), pistely ja kihelmöinti (parestesia), ihottuma, kutina, nivelkipu, ruokahaluttomuus, matala verenpaine, flunssankaltaiset oireet kuten korkea kuume, kurkkukipu, vuotava nenä, yskä ja vilunväristykset.

Hyvin harvinaiset (harvemmin kuin kerran 10 000 rokotuksen jälkeen): kliinisissä tutkimuksissa tai rokotteen rutiinikäytössä tai monovalenttisten hepatiitti A- ja B- rokotteiden käytössä on hyvin harvoin raportoitu seuraavia haittavaikutuksia: trombosyyttien (verihiutaleiden) määrän väheneminen, mikä lisää verenvuotojen tai mustelmien riskiä (trombosytopenia), ihon läpi näkyvät violetit tai punaisenruskeat täplät (trombosytopeeninen purpura), aivojen turvotus tai infektio (enkefaliitti), aivojen degeneratiivinen sairaus (enkefalopatia), hermotulehdus (neuriitti), käsien ja jalkojen puutuminen tai heikkous (neuropatia), paralyysi, kouristuskohtaukset, kasvojen, suun tai kurkun turpoaminen (angioneuroottinen edeema), violetit tai punavioletit kuhmut iholla (lichen planus), vakavat ihottumat (erythema multiforme), nokkosihottuma, nivelten turvotus, lihasheikkous, aivokalvontulehdus, mikä voi johtaa vakavaan päänsärkyyn, niskajäykkyyteen ja valoherkkyyteen (meningiitti), eräiden verisuonten tulehdus (vaskuliitti), maksan toimintakokeiden epänormaalit arvot, MS-tauti, selkäytimen turvotus (myeliitti), riippuva silmäluomi ja toispuoleinen kasvojen lihasvelttous (kasvohalvaus), tilapäinen hermotulehdus, johon liittyy raajojen kipua, heikkoutta ja paralyysiä. Oireet esiintyvät usein myös rinnassa ja kasvoissa (Guillain−Barrén oireyhtymä). Silmähermosairaus (optikusneuriitti), injektiokohdan välitön kipu, pistely ja polttava tunne. 
Vakavia allergisia reaktioita (anafylaksia, anafylaktoidiset reaktiot, seerumitaudin kaltainen tila) voi esiintyä hyvin harvoin (harvemmin kuin kerran 10 000 rokotuksen jälkeen). 
Vakavan allergisen reaktion merkkejä voivat olla ihottumat, jotka voivat olla kutisevia tai rakkulaisia, silmien ja kasvojen turvotus, hengitys- tai nielemisvaikeudet, verenpaineen äkillinen lasku ja tajuttomuus. Reaktiot saattavat ilmetä ennen vastaanotolta poistumista. Mikäli koet mitään edellä mainituista oireista ota kiireellisesti yhteys lääkäriin.

Haittavaikutuksista ilmoittaminen
Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta*. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Twinrix Adultin säilyttäminen 

Ei lasten ulottuville eikä näkyville.

Älä käytä tätä lääkettä pakkauksessa mainitun viimeisen käyttöpäivämäärän jälkeen. Viimeinen käyttöpäivämäärä tarkoittaa kuukauden viimeistä päivää.

Säilytä jääkaapissa (2°C – 8°C).
Säilytettävä alkuperäispakkauksessa. Herkkä valolle.
Ei saa jäätyä. Jäätyminen tuhoaa rokotteen.

Lääkkeitä ei tule heittää viemäriin, eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	 Pakkauksen sisältö ja muuta tietoa

Mitä Twinrix Adult sisältää

· Vaikuttavat aineet ovat:
Hepatiitti A ‑virus (inaktivoitu)1,2	720 ELISA-yksikköä
Hepatiitti B -pinta-antigeeni3,4 	20 mikrogrammaa

1Tuotettu ihmisen diploidi (MRC-5) soluissa
2Adsorboitu alumiinihydroksidiin (hydratoituun)	0,05 milligrammaa Al3+
3Tuotettu hiivasoluissa (Saccharomyces cerevisiae)
  rekombinantti DNA teknologian avulla
4Adsorboitu alumiinifosfaattiin	0,4 milligrammaa Al3+

· Twinrix Adultin muut aineet ovat: natriumkloridi, injektionesteisiin käytettävä vesi.

Twinrix Adultin kuvaus ja pakkauskoko

Injektioneste, suspensio esitäytetyssä ruiskussa.

Twinrix Adult on valkoinen, hieman maitomainen neste.

[bookmark: _Hlk132887057]Twinrix Adult on saatavana yhden annoksen esitäytetyssä ruiskussa erillisillä neuloilla tai ilman, pakkauskoot 1, 10 ja 25.

Kaikki pakkauskoot eivät välttämättä ole markkinoilla.

Myyntiluvan haltija ja valmistaja

GlaxoSmithKline Biologicals s.a.
Rue de l’Institut 89
B-1330 Rixensart
Belgia 

Lisätietoja tästä lääkevalmisteesta antaa myyntiluvan haltijan paikallinen edustaja. 

GlaxoSmithKline Pharmaceuticals s.a./n.v.SA/NV
Belgique/Belgien
Tél/Tel: + 32 (0)10 85 52 00

	
Česká republika
GlaxoSmithKline s.r.o.
Tel: + 420 2 22 00 1 1 11
cz.info@gsk.com

	
Magyarország
GlaxoSmithKline Biologicals SA
Tel.: + 36 80088309


	Danmark
GlaxoSmithKline Pharma A/S
Tlf.: + 45 36 35 91 00
dk-info@gsk.com

	Malta
GlaxoSmithKline Biologicals SA
Tel: + 356 80065004

	Deutschland
GlaxoSmithKline GmbH & Co. KG
Tel: + 49 (0)89 36044 8701
produkt.info@gsk.com

	Nederland
GlaxoSmithKline BV
Tel: + 31 (0) 33 2081100

	Eesti
GlaxoSmithKline Biologicals SA
Tel: +372 8002640
	Norge
GlaxoSmithKline AS
Tlf: + 47 22 70 20 00


	Ελλάδα
GlaxoSmithKline Μονοπρόσωπη A.E.B.E.
Tηλ: + 30 210 68 82 100

	Österreich
GlaxoSmithKline Pharma GmbH
Tel: + 43 (0)1 970750
at.info@gsk.com 


	España
GlaxoSmithKline, S.A.
Tel: + 34 900 202 700
es-ci@gsk.com 

	Polska
GSK Services Sp. z o.o.
Tel.: + 48 (22) 576 9000


	France
Laboratoire GlaxoSmithKline
Tél: + 33 (0) 1 39 17 84 44
diam@gsk.com


Hrvatska
GlaxoSmithKline Biologicals SA
Tel.: + 385 800787089

	Portugal
Smith Kline & French Portuguesa - Produtos Farmacêuticos, Lda.
Tel: + 351 21 412 95 00
FI.PT@gsk.com

România
GlaxoSmithKline Biologicals SA
Tel: +40 800672524

	Ireland
GlaxoSmithKline (Ireland) Ltd
Tel: + 353 (0)1 495 5000

	Slovenija
GlaxoSmithKline Biologicals SA
Tel: + 386 80688869

	Ísland
Vistor ehf. 
Sími: +354 535 7000 

	Slovenská republika
GlaxoSmithKline Biologicals SA
Tel.: + 421 800500589


	Italia
GlaxoSmithKline S.p.A.
Tel: + 39 (0)45 7741111

	Suomi/Finland
GlaxoSmithKline Oy
Puh/Tel: + 358 10 30 30 30


	Κύπρος
GlaxoSmithKline Biologicals SA
Τηλ: + 357 80070017
	Sverige
GlaxoSmithKline AB
Tel: + 46 (0)8 638 93 00
info.produkt@gsk.com

	
Latvija
GlaxoSmithKline Biologicals SA
Tel: + 371 80205045
	
United Kingdom (Northern Ireland)
GlaxoSmithKline Biologicals SA
Tel: +44 (0)800 221441
customercontactuk@gsk.com


	
	


Tämä pakkausseloste on tarkistettu viimeksi 


Muut tiedonlähteet

Lisätietoa tästä lääkevalmisteesta on saatavilla Euroopan lääkeviraston verkkosivuilta https://www.ema.europa.eu/

----------------------------------------------------------------------------------------------------------------

Seuraavat tiedot on tarkoitettu vain hoitoalan ammattilaisille:

Varastoitaessa voi muodostua hienojakoinen valkoinen sedimentti ja kirkas, väritön pintakerros.

Rokote on saatettava käyttökuntoon ennen antoa. Käyttökuntoon saatettu rokote on ulkonäöltään tasainen, samea ja valkoinen.

Rokotteen käyttökuntoon saattaminen, jottamuodostuu tasainen, samea, valkoinen suspensio. 

Rokote saatetaan käyttökuntoon vaiheittain noudattamalla seuraavia ohjeita.
1.Pidä ruisku pystyasennossa käsi suljettuna.
2.Ravista ruiskua kääntämällä se useita kertoja ylösalaisin ja takaisin oikein päin.
3.Toista tätä liikettä voimakkaasti vähintään 15 sekunnin ajan.
4.Tarkista rokote uudestaan:
   a) Rokote on valmis käytettäväksi, jos suspensio on tasainen, samea ja valkoinen – rokote ei ole kirkas.
b) Jos rokote ei vielä ole tasainen, samea, valkoinen suspensio – käännä ylösalaisin ja takaisin oikein päin vielä vähintään 15 sekunnin ajan – tarkista uudelleen.

Ennen rokottamista rokote tarkastetaan silmämääräisesti vierashiukkasten ja/tai fysikaalisten muutosten varalta. Jos jompaakumpaa havaitaan, rokotetta ei tule antaa.


Esitäytetyn ruiskun käyttöohje käyttökuntoon saattamisen jälkeen

Description automatically generated]Sylinteri

Mäntä


Korkki
Luer Lock -adapteri



	Pidä kiinni ruiskun sylinteristä, ei männästä.
Poista ruiskun korkki kiertämällä vastapäivään.

Description automatically generated]Neulan kanta



	Neula kiinnitetään ruiskuun yhdistämällä neulan kanta Luer Lock -adapteriin ja kiertämällä neulaa neljänneskierros myötäpäivään, kunnes neula tuntuu kiinnittyvän ruiskuun.

Älä vedä ruiskun mäntää ulos sylinteristä. Jos mäntä irtoaa sylinteristä, älä anna rokotetta.




Hävitys
Käyttämätön lääkevalmiste ja jäte on hävitettävä paikallisten vaatimusten mukaisesti.

